06/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de outubro de 2014, da Xefatura Territorial da Coruña, pola que se autoriza de execución dunha instalación eléctrica no concello de Val do Dubra (IN407A 2013/159-1)

Resolución do 28 de outubro de 2014, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Mesía (IN407A 2014/075-1). Visto o expediente para outorgamento de autorización administrativa previa e de construción da instalación eléctrica que a seguir se cita: Núm. Expte: IN407A 2014/075-1. Solicitante: Unión Distribuidores Electricidad, S. A. Enderezo social: rúa José Ángel Valente, 17-baixo, local 62.15706 Santiago de Compostela. Denominación: ampliación punto fronteira Visantiña. Situación: concello de Mesía. Características técnicas: 1.–Instalación e montaxe dun autotransformador 15/20 KV de 7000 KVA en edificio prefabricado de formigón de tipo monobloque, incluíndo protección con sobretensións en bornes.2.–Instalación de 5 celas de media tensión no actual edificio Punto Frontera Visantoña: tres celas de entrada/saída de liñas, unha cela de medida e outra de medida, todas elas con illamento e corte en SF6.3.–Tramo de liña de media tensión soterrada en condutor RHZ1 -2OL -12/20 kV 3x(1x240 Al), que terá o seu inicio na cela n.º 20 do autotransformador 20 KV, e final nas bornas de 20 KV do autotransformador, sendo a lonxitude total da liña proxectada de 32 metros.4.–Tramo de liña de media tensión soterrada en condutor RHZ1 -2OL -12/20 kV 3x(1x240 Al), que terá o seu inicio nas bornas de 15 KV do autotransformador, e final na cela nº 22 do Autotransformador 20 KV, sendo a lonxitude total da liña proxectada de 32 metros.5.–Tramo de liña de media tensión soterrada en condutor RHZ1 -2OL -12/20 kV 3x(1x240 Al), que terá o seu inicio na cela n.º 14 de protección de autotransformador e final na Cela N.º 24 de remonte, sendo a lonxitude total da liña proxectada de 11 metros.6.–Tramo de liña de media tensión soterrada en condutor RHZ1 -2OL -12/20 kV 3x(1x240 Al), que terá o seu inicio na cela n.º 14 de protección de autotransformador e final na cela n.º 21 de Bypass de 15 KV, sendo a lonxitude total da liña proxectada de 11 metros.7.–Proxéctase conectar a actual LMAT UDESA 15KV FRADES que sae da cela n.º 14 na cela n.º 19. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 28 de outubro de 2014. O xefe territorial Isidoro Martínez Arca